ai4bharat/Pralekha huggingface dataset:
கலாசாரத்துறை அமைச்சகம்
சர்வதேச அருங்காட்சியகங்கள் தினம் 2021-ஐ முன்னிட்டு விவாத நிகழ்ச்சிகளை கலாச்சார அமைச்சகம் நடத்தியது
ஒவ்வொரு ஆண்டும் மே 18 அன்று சர்வதேச அருங்காட்சியகங்கள் தினம் கொண்டாடப்படுகிறது. சர்வதேச அருங்காட்சியகங்கள் குழுவால் அறிவிக்கப்பட்டுள்ள இந்த தினத்தின் நோக்கம் 'கலாச்சாரப் பரிமாற்றத்தின் முக்கிய அங்கமாக திகழும் அருங்காட்சியகங்கள்
குறித்த பரஸ்பர புரிதல், ஒத்துழைப்பு மற்றும் அமைதியை மக்களிடையே ஏற்படுத்துவது' ஆகும்.
2021-ம் ஆண்டின் சர்வதேச அருங்காட்சியகங்கள் தினத்தின் மையக்கரு "அருங்காட்சியகங்களின் எதிர்காலம்: மீட்பு மற்றும் மறு கற்பனை" ஆகும். இதையொட்டி, குறிப்பாக கொவிட் சர்வதேச பெருந்தொற்றை கருத்தில் கொண்டு கலாசாரத் துறையில் மாறி அமைந்துள்ள முன்னுரிமைகள் மற்றும் அருங்காட்சியகங்களின் பங்கு குறித்த விவாதங்களை இந்திய அரசின் கலாச்சார அமைச்சகம் நடத்தியது.
இத்தகைய ஒரு விவாதத்தில் சிறப்புரையாற்றிய மத்திய கலாச்சார மற்றும் சுற்றுலா அமைச்சர்  திரு பிரகலாத் சிங் பட்டேல், நமது கலாச்சார வளங்களை வெளிப்படுத்தவும் அதை மக்களிடையே கொண்டுசெல்லவும் இன்னும் அதிக அளவிலான கலாச்சார வெளிகளை நாம் உருவாக்க வேண்டும் என்று கூறினார். பிரதமர் திரு நரேந்திர மோடியின் கனவும் கூட இது என்று அவர் கூறினார்.
மேலும் விவரங்களுக்கு https://pib.gov.in/ PressReleasePage.aspx?PRID =1719673(Visitor Counter : 181
வணிகம் மற்றும் தொழில்துறை அமைச்சகம்
36-வது ஆஹார்-2022-ன் நிகழ்வை ஏப்ரல் 26-ம் தேதி முதல் 30-ம் தேதி வரை பிரகதி மைதானத்தில் வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் இணைந்து நடத்த உள்ளது.
உணவு மற்றும் விருந்தோம்பல் துறையில் ஏராளமான வாய்ப்புகளை வழங்கும் நோக்கில், வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம், இந்திய வர்த்தக மேம்பாட்டு அமைப்புடன் இணைந்து ஏப்ரல் 26, 2022 முதல் பிரகதி மைதானத்தில் ஆசியாவின் மிகப்பெரிய சர்வதேச உணவு மற்றும் விருந்தோம்பல் கண்காட்சி ஆஹார்-ஐ நடத்துகிறது.
மாண்புமிகு பிரதமர் திரு நரேந்திர மோடியின் 'உள்ளூர் தயாரிப்புகளுக்கு ஆதரவு அளிப்போம்' மற்றும் 'சுயசார்பு இந்தியா' என்பதை கருத்தில் கொண்டு, வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் ஆஹாரின் 36-வது நிகழ்வில் "புவியியல் குறியீடு தயாரிப்புகள்" என்ற கருப்பொருளுடன் ஏற்பாடு செய்துள்ளது. புவியியல் குறியீடு சான்றிதழ் பெற்ற விவசாயப் பொருட்களின் ஏற்றுமதியை மேம்படுத்துவதில் வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் கவனம் செலுத்துகிறது.
ஆஹார் என்பது, வர்த்தகம் மற்றும் வர்த்தக அமைச்சகத்தின் கீழ் வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தால் மேற்கொள்ளப்பட்ட ஏற்றுமதி ஊக்குவிப்பு முயற்சிகளின் ஒரு பகுதியாகும். இது உணவு மற்றும் பானங்கள் துறையில் உலகளாவிய அளவில் விவசாய மற்றும் பதப்படுத்தப்பட்ட உணவுப் பொருட்களைக் காட்சிப்படுத்தபடுவதை காண உலகின் பல்வேறு பகுதிகளிலிருந்து பெருமளவிலான இறக்குமதியாளர்கள் மற்றும் மக்கள் வருகை தருகின்றனர்.
ஆஹார் தவிர, வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் விவசாய ஏற்றுமதியை ஊக்குவிக்கும் வகையில் ஆர்கானிக் வேர்ல்ட் காங்கிரஸ், பயோஃபேச் இந்தியா போன்ற தேசிய நிகழ்வுகளுக்கும் ஏற்பாடு செய்கிறது.
குறிப்பிடத்தக்க வகையில், 150 க்கும் மேற்பட்ட உணவு மற்றும் வேளாண் பொருட்கள் புவிசார் குறியீட்டுடன் புவியியல் குறியீட்டு பதிவேட்டில் பதிவு செய்யப்பட்டுள்ளன. அவற்றில், 123 புவிசார் குறியீடுகள் கொண்ட தயாரிப்புகள் கடந்த மார்ச் மாதம் வரை வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தால் வகை படுத்தப்பட்டுள்ளன.
வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையம் ஆஹாரில் உள்ள அறை எண் 3, தரை தளத்தில் 3,000 சதுர மீட்டர் பரப்பளவில் ஒரு கருப்பொருள் அரங்கத்தை அமைத்துள்ளது. அங்கு, புவிசார் குறியீடுகளின் பதிவு செய்யப்பட்ட உரிமையாளர்களுக்கு அவர்களின் தயாரிப்புகளை காட்சிப்படுத்த வசதிகள் செய்யப்பட்டுள்ளன.
80-க்கும் மேற்பட்ட ஏற்றுமதியாளர்கள் விவசாயப் பொருட்களின் பல்வேறு பிரிவுகளை உருவாக்குகின்றனர். இதில் புவிசார் குறியீட்டுடன் கூடிய தயாரிப்புகள், பதப்படுத்தப்பட்ட உணவுகள், ஆர்கானிக், உறைந்த உணவுப் பொருட்கள், தினைகள் போன்றவை வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தின் அரங்கின் கீழ் பங்கேற்கின்றன.
கண்காட்சியில், உண்ணதயார் நிலையில் உள்ள உணவுகள், பரிமாற தயார் நிலையில் உள்ள உணவுகள், நுகர்வோர் வாங்கிச் செல்ல தயார் நிலையில் உள்ள உணவுகள், தாவர அடிப்படையிலான இறைச்சி பொருட்கள், நீரிழப்பு பொருட்கள், சாக்லேட், தானியங்கள், உறைந்த உணவுகள், மூலிகை பொருட்கள், பழச்சாறுகள், தேன். , பால் பொருட்கள் போன்றவை இந்திய உற்பத்தியாளர்களால் இறக்குமதியாளர்களுக்காக காட்சிப்படுத்தப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819898
நிதி அமைச்சகம்
சரக்கு மற்றும் சேவை வரி இழப்பீட்டிற்காக மாநிலங்களுக்கு ஆறாவது தவணையாக ரூ 6,000 கோடியை மத்திய அரசு வழங்கியுள்ளது
மத்திய நிதி அமைச்சகம், சரக்கு மற்றும் சேவை வரி இழப்பீட்டை மாநிலங்கள் எதிர்கொள்வதற்காக ஆறாம் தவணையாக ரூ 6,000 கோடியை மாநில அரசுகளுக்கு வழங்கியிருக்கிறது.
இதில், ரூபாய் 5,516.60 கோடி 23 மாநிலங்களுக்கும், ரூ.483.40 கோடி ஜிஎஸ்டி கவுன்சிலில் உறுப்பினர்களாக உள்ள சட்டசபையுடன் கூடிய மூன்று யூனியன் பிரதேசங்களுக்கும்  வழங்கப்பட்டுள்ளது.
மிச்சமுள்ள ஐந்து மாநிலங்களான அருணாச்சலப் பிரதேசம், மணிப்பூர், மிசோரம், நாகலாந்து, சிக்கிம் ஆகியவைகளுக்கு சரக்கு மற்றும் சேவை வரி முறையை செயல்படுத்தியதால் எந்த விதமான வருவாய் பாதிப்பும் இல்லை.
சரக்கு மற்றும் சேவை வரி முறையை செயல்படுத்தியதால் ஏற்பட்டுள்ள பற்றாக்குறையை எதிர்கொள்வதற்காக, மாநிலங்கள், யூனியன் பிரதேசங்களின் சார்பில் சிறப்பு சாளரம் ஒன்றின் மூலம், மத்திய அரசு இந்தக் கடனை வாங்குகிறது.
இது வரை, மாநிலங்கள்/யூனியன் பிரதேசங்களுக்கான சிறப்பு சாளரத்தின் கீழ் ரூ 36,000 கோடியை கடன்களுக்கு நிதி அமைச்சகம் வழி வகுத்துள்ளது.
இது தவிர, மொத்த மாநில உற்பத்தியில் 0.50 சதவீதம் அளவுக்கு கூடுதல் கடனாக பெற்றுக் கொள்ளவும் மாநிலங்களுக்கு அனுமதி அளிக்கப்பட்டுள்ளது.
இதில் தமிழ்நாட்டுக்கு ரூ. 9627 கோடி கடனாகப் பெற அனுமதி அளிக்கப்பட்டு, ரூ. 2511.68 கோடி இது வரை கடனாக சிறப்பு சாளரத்தின் கீழ் பெறப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1679433
----
(Visitor Counter : 208
PIB Headquarters
சென்னை விமான நிலையத்தில் ரூ.9.53 லட்சம் மதிப்புள்ள அமெரிக்க டாலர் பறிமுதல்
கடந்த சனிக்கிழமை, கோலாலம்பூருக்குச் செல்ல சென்னை விமான நிலையத்துக்கு வந்த தமீம் அன்சாரி என்ற 26 வயது இளைஞர் சந்தேகத்துக்கு இடமான முறையில் நடமாடியதையடுத்து, அவரிடம் அதிகாரிகள் விசாரணை நடத்தினர். இதனையடுத்து நடத்தப்பட்ட பரிசோதனையில் அவரிடம் 13,500 அமெரிக்க டாலர்கள் இருப்பது கண்டுபிடிக்கப்பட்டது. இதையடுத்து, அந்தப் பணம் பறிமுதல் செய்யப்பட்டது. பறிமுதல் செய்யப்பட்ட டாலர்களின் மதிப்பு ரூ.9.53 லட்சமாகும். தொடர்ந்து விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
(Visitor Counter : 66
கலாசாரத்துறை அமைச்சகம்
கூடுதல் வசதிகளை ஏற்படுத்துவதற்காக ஆந்திரப் பிரதேசத்தில் 3 நினைவுச் சின்னங்கள் “ஆதர்ஷ் ஸ்மாரக்” சின்னங்களாகக் கண்டறியப்பட்டுள்ளன: மத்திய அமைச்சர் திரு ஜி கிஷன் ரெட்டி
ஆந்திரப் பிரதேசத்தில் 135 நினைவுச் சின்னங்கள்/ வளாகங்கள் மத்திய அரசால் பாதுகாக்கப்படுவதாக மத்திய கலாச்சார அமைச்சர் திரு ஜி கிஷன் ரெட்டி மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார். அவர் மேலும் கூறியுள்ளதாவது:
இது போன்ற பகுதிகளில் அத்தியாவசியத் தேவைகள் மற்றும் வசதிகளை ஏற்படுத்துவது, அவற்றை தரம் உயர்த்தும் பணிகள் தொடர்ந்து நடைபெற்று வருகிறது.
குண்டூர் மாவட்டத்தில் உள்ள நாகார்ஜுனகொண்டா நினைவுச் சின்னங்கள், ஸ்ரீகாகுளம் மாவட்டத்தில் உள்ள புத்த நினைவுச் சின்னங்கள் மற்றும் ஆனந்தபுரம் மாவட்டத்தின் லேபாக்ஷியில் உள்ள வீரபத்திர ஆலையம் ஆகியவை “ஆதர்ஷ் ஸ்மாரக்” சின்னங்களாகக் கண்டறியப்பட்டுள்ளன. இந்த இடங்களில் வைஃபை, உணவகம், பிரெயில் சமிக்ஞைகள், கண்கவர் காணொளிகள் போன்ற கூடுதல் வசதிகள் ஏற்படுத்தப்படும். அரசு- தனியார் கூட்டமைப்புடன் சுற்றுலா அமைச்சகத்தின் பாரம்பரியத்தைத் தத்தெடுக்கும் திட்டத்தின் கீழ் கண்டிகோட்டா கோட்டை சேர்க்கப்பட்டுள்ளது.
மத்திய அரசால் பாதுகாக்கப்படும் நினைவுச் சின்னங்கள்/ வளாகங்களைச் சுற்றிய பகுதிகளைப் பாதுகாப்பது சுற்றுச்சூழல் நடவடிக்கைகளை மேம்படுத்துவது போன்ற பணிகள் தேவை மற்றும் முன்னுரிமை அடிப்படையில் வருடாந்திரப் பாதுகாப்பு திட்டத்தின் அடிப்படையில் மேற்கொள்ளப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737255
---
(Visitor Counter : 209
வணிகம் மற்றும் தொழில்துறை அமைச்சகம்
வர்த்தக சங்கங்களின் பிரதிநிதிகளுடன் திரு பியூஸ் கோயல் சந்திப்பு;
கோவிட்-19-ஐ எதிர்த்துப் போராடும் திறனை உருவாக்க முடக்க காலத்தை நாடு பயன்படுத்திக் கொண்டது
வர்த்தக சங்கங்களின் பிரதிநிதிகளை மத்திய வர்த்தக மற்றும் தொழில்துறை அமைச்சர் திரு பியூஸ் கோயல் காணொலிக் காட்சி மூலம் வியாழக்கிழமை சந்தித்துப் பேசினார். முடக்க காலத்தில் கோவிட்-19 தொற்றை எதிர்த்துப் போராடும் நடவடிக்கையில் நாடு இறங்கி, அதற்கான கொள்திறனை உருவாக்கியது. முக கவசம், கிருமிநாசினிகள், கையுறைகள், பிபிஇ பாதுகாப்பு உடைகள் போன்றவற்றை உள்நாட்டில் உற்பத்தி செய்வது அதிகரித்தது, சுகாதார கட்டமைப்புகள் மேம்பட்டது மற்றும் மக்களிடையே விழிப்புணர்வும் ஏற்படுத்தப்பட்டது. இதற்குமுன் ஏற்படாத நெருக்கடியைச் சந்திக்க அரசின் வழிகாட்டுதல்கள் மற்றும் உத்தரவுகளைப் பின்பற்ற நாம் இணைந்து செயல்பட வேண்டும் என பிரதமர் விடுத்த அழைப்பை மக்கள் ஏற்றுக் கொண்டனர் என அவர் கூறினார். முடக்க காலத்தில் உருவாக்கப்பட்ட ஆரோக்ய சேது செயலி பாதுகாப்பு கவசமாகவும், நண்பனாகவும், நெருக்கடி நேரத்தில் தகவல் அளிப்பதாகவும் உள்ளது. மக்கள் தங்கள் வாழ்க்கை முறையை மாற்றி, சூழலுக்கு ஏற்ப வாழவும், சிந்தித்து செயல்படவும், விரைவாக பழகிக் கொண்டனர். பிரதமர் சரியான நேரத்தில் எடுத்த முடிவும், அதை மக்கள் பின்பற்றியதும் நாட்டுக்கு உதவியது. நல்ல வளங்களுடனும், குறைவான மக்கள் தொகையும் உடைய பிற நாடுகளுடன் ஒப்பிடுகையில், நாம் நல்ல நிலையில் உள்ளோம் என திரு பியூஸ் கோயல் கூறினார்.
விதிமுறைகள் தளர்வுக்குப் பிறகும், சில்லரை வியாபாரிகள் சந்தித்த சில பிரச்னைகள் தொடர்பாக அமைச்சர் கூறுகையில், அத்தியாவசியம், அத்தியாவசியமற்றது என்ற பாகுபாடு இல்லாமல் பெரும்பாலான கடைகள் திறக்க அனுமதிக்கப்பட்டுள்ளன என்றார். சுகாதார அமைச்சகத்தின் வழிகாட்டு விதிமுறைகளை ஆய்வுசெய்தபின்பு, வணிகவளாகங்களில் கடைகள் திறக்கும் முடிவும் விரைவில் எடுக்கப்படும். கோவிட்-19 தொற்றை எதிர்த்துப் போராட, மத்திய நிதியமைச்சர் அறிவித்த சுயசார்பு இந்தியா நிதியுதவித் திட்டம், சிறு, குறு, நடுத்தர தொழில் துறைக்கு ரூ.3 லட்சம் கடன் உத்திரவாதமும், வர்த்தகர்களுக்கு பாதுகாப்பும் வழங்கியுள்ளது. சிறு, குறு, நடுத்தர தொழில்துறையில் செய்யப்பட்டுள்ள மாற்றங்களும், வர்த்தகர்களுக்கு உதவியாக இருக்கும் என்று அவர் கூறினார்.
பொருளாதார நடவடிக்கைகள் மீண்டு வருவதை, பல அளவீடுகள் காட்டுவதாக அமைச்சர் தெரிவித்தார். இந்த மாதத்தின் மின் உபயோகம், கிட்டத்தட்ட கடந்தாண்டு இதே காலத்தில் இருந்த அளவுக்கு இணையாக உள்ளது, ஆக்சிஜன் உற்பத்தி அதிகரித்துள்ளது. கடந்த ஏப்ரல் மாதம் 60 சதவீத அளவுக்கு குறைந்த ஏற்றுமதி, தற்போது முன்னேற்றம் அடையத் தொடங்கியுள்ளது. இந்தமாதம் ஏற்றுமதி குறைவு சிறிதளவே இருக்கும் என ஆரம்பக்கட்ட புள்ளிவிரங்கள் தெரிவிக்கின்றன. சேவை ஏற்றுமதிகள் கடந்த மாதம் அதிகரித்துள்ளன. வணிக ஏற்றுமதி குறைந்ததைவிட, கடந்த மாதம் இறக்குமதி அளவும் அதிகளவில் குறைந்துள்ளதால், வர்த்தக பற்றாக்குறை குறைவதாக அவர் குறிப்பிட்டார்.
(Visitor Counter : 231
பிரதமர் அலுவலகம்
தென்னாப்பிரிக்க அறிவியல் அகாடமியின் தலைமை நிர்வாக அதிகாரியும், பிரபல மரபணுவியலாளருமான டாக்டர் ஹிம்லா சூடியாலுடன் பிரதமர் சந்திப்பு
பிரதமர் திரு நரேந்திர மோடி, ஆகஸ்ட் 24 , 2023 அன்று புகழ்பெற்ற மரபணுவியலாளரும், தென்னாப்பிரிக்க அறிவியல் அகாடமியின் தலைமை நிர்வாக அதிகாரியுமான டாக்டர் ஹிம்லா சூடியாலை ஜோகன்னஸ்பர்க்கில் சந்தித்துப் பேசினார்.
அவர்கள் மனித மரபணு கோடுகளின் களம் மற்றும் நோய்களின் பரிசோதனையில் அதன் பயன்பாடு குறித்து கருத்துக்களைப் பரிமாறிக் கொண்டனர்.
மரபியல் துறையில் இந்திய நிறுவனங்களுடன் ஒத்துழைக்குமாறு டாக்டர் சூடியாலுக்கு பிரதமர் அழைப்பு விடுத்தார்.
பிரதமர் அலுவலகம்
திரு சுரேஷ் அங்கடியின் மறைவுக்கு பிரதமர் இரங்கல்
ரயில்வே இணை அமைச்சர் திரு சுரேஷ் அங்கடியின் மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
"திரு.சுரேஷ் அங்கடி ஒரு தனித்துவமான தொண்டர். கர்நாடகாவில் கட்சியை பலப்படுத்த அவர் கடுமையாக உழைத்தார். அவர் ஒரு அர்ப்பணிப்பான எம்.பியாகவும். மற்றும் திறமையான அமைச்சராகவும் இருந்து அனைத்து தரப்பினராலும் போற்றப்பட்டார். அவரது மறைவு வருத்தமளிக்கிறது. இந்த சோகமான நேரத்தில் அவரது குடும்பத்தினருக்கும் நண்பர்களுக்கும் எனது இரங்கல்கள். ஓம் சாந்தி," என்று பிரதமர் தனது இரங்கல் செய்தியில் தெரிவித்துள்ளார்.
-----
(
சிறப்பு சேவைகள் மற்றும் கட்டுரைகள்
புதுச்சேரி தேசிய தொழில்நுட்ப கழகத்தில் நவீன மின்னியல் தொடர்பான சர்வதேச கருத்தரங்கு
புதுச்சேரியில் உள்ள தேசிய தொழில்நுட்பக் கழகத்தின் மின்னியல் மற்றும் மின்னணுவியல் துறை 2023 மார்ச் 30-ல் தொடங்கி 31 வரை “நிலையான மின் ஆற்றல் நடைமுறைகளில் அண்மைக்கால முன்னேற்றங்கள் மற்றும் கண்டுபிடிப்புகள்,  என்ற தலைப்பில் முதலாவது சர்வதேச மாநாட்டை நடத்துகிறது.
இன்று நடைபெற்ற கருத்தரங்கின் தொடக்க விழாவிற்கு புதுச்சேரி என்ஐடி இயக்குநர் முனைவர் கே.சங்கரநாராயணசாமி தலைமை வகித்தார். தொடக்க விழாவில் ஆசிரியர்கள், பணியாளர்கள், மாணவர்கள் உள்ளிட்டோர் கலந்து கொண்டனர்.
கருத்தரங்கின் தலைவர் முனைவர் அ.வெங்கடேசன், விருந்தினர்களுக்கு மரக்கன்றுகளை வழங்கி வரவேற்றார். மாநாட்டின் செயலாளர் டாக்டர் ஏ ஹேமச்சந்தர் மாநாட்டின் நோக்கங்கள் குறித்து விளக்கினார்.
புதுச்சேரி என்ஐடியில் முதன்முறையாக, கலாச்சார நிகழ்ச்சியின் மூலம் தொழில்நுட்பக் கருத்துகளை விளக்கும் வகையிலான நிகழ்ச்சிக்கும் ஏற்பாடு செய்யப்பட்டுள்ளது.
இந்த சர்வதேச கருத்தரங்கில் கட்டுப்பாட்டு அமைப்புகள், மின்சார வாகனங்கள், மின், மின்னணுவியல் மற்றும் ஆற்றல் மாற்றிகள் மற்றும் ஆற்றல் அமைப்புகள் என பல வகையான விவாதங்கள் மேற்கொள்ளப்படுகின்றன. இந்தியா முழுவதிலும் உள்ள பல்வேறு கல்லூரிகள்/நிறுவனங்களிலிருந்து மொத்தம் 79 கட்டுரைகள் இக்கருத்தரங்கிற்காக பெறப்பட்டுள்ளன. இதில் 48 கட்டுரைகள் மாநாட்டில் சமர்ப்பிக்கப்படுகிறது.
சிறப்பு சேவைகள் மற்றும் கட்டுரைகள்
வ.உ.சிதம்பரனாரின் 151வதுபிறந்த தினவிழா கொண்டாட்டங்கள்
வ.உ.சிதம்பரனார் துறைமுக ஆணையத்தில், கப்பலோட்டிய தமிழன் வ.உ.சி-ன் 151-வது பிறந்த தினவிழா வெகு விமரிசையாக கொண்டாடப்பட்டது. துறைமுக வளாகத்தில் உள்ள வ.உ.சிதம்பரனாரின் திருவுருவ சிலைக்கு வ.உ.சிதம்பரனார் துறைமுக ஆணையத் தலைவர் திரு. தா.கி. ராமச்சந்திரன், இ.ஆ.ப, அவர்கள் மலர் மாலை அணிவித்து மரியாதை செலுத்தினார். இதை தொடர்ந்து திரு.பிமல்குமார் ஜா, வ.உ.சிதம்பரனார் துறைமுக ஆணைய துணைத் தலைவர்,துறைமுக சபை உறுப்பினர்கள், துறைமுக தலைவர்கள்;மற்றும் ஊழியர்கள் அன்னார் திருவுருவ சிலைக்கு மலர்துவி மரியாதை செலுத்தினார்கள்.
வ.உ.சிதம்பரனார் துறைமுக ஆணைய தலைவர் திரு. தா.கி. ராமச்சந்திரன், இ.ஆ.ப, அவர்கள் தன்னுடைய சிறப்புரையில்;, வ.உ.சி. அவர்களின் தேசப்பற்று பற்றியும், அவர் சுதேசி கப்பல் நிறுவனத்தை ஆரம்பித்து, அந்நிய ஏகாதிபத்தியத்திற்கு எதிராக ஆரம்பிக்க எடுத்த விடாமுயற்சிகளையும், சுதந்திர போராட்டத்திற்காக அன்னார் பட்ட துயரங்களையும் எடுத்துரைத்தார்கள். மேலும் அவர் வருங்கால சந்ததியினர் சுதந்திர போராட்ட வீரரான வ.உ.சியின் வாழ்க்கை வரலாறை அறிந்து கொள்ளுவதற்காக துறைமுக வளாகத்திலுள்ள தகவல் நிலையத்தில் வ.உ.சி அவர்களின் வாழ்க்கை வரலாற்றை பிரதிபலிக்கக் கூடிய படங்களை காட்சிப்படுத்தப்பட்டுள்ளது என்று கூறினார். மேலும் துறைமுக வளாகத்தில் அமைய பெற உள்ள கடற்சார் பாரம்பரிய அருகாட்சியகத்திற்கு ‘வ.உ.சி அருகாட்சியகம்’ என்று பெயரிடப்படும் என்று கூறினார்.
சிறப்புப் பேச்சாளாராக பங்கேற்ற டாக்டர் எஸ். ஜாக்சன், உதவி பேராசிரியர், வ.உ.சிதம்பரனார் கல்லூரி அவர்கள்,சுப்பிரமணிய சிவா மற்றும் பாரதியார் ஆகியோருடன் வ.உ.சியின் நட்பு குறித்து விவரமாக எடுத்துரைத்தார்;.
திரு. பிமல்குமார் ஜா,வ.உ.சிதம்பரனார் துறைமுக ஆணையத் துணை தலைவர், தனது உரையில் வ.உ.சிதம்பரனார் அவர்களின் வாழ்க்கை வரலாற்றை பற்றி எடுத்துக் கூறினார்.
இவ்விழாவிற்கு வருகை தந்த அனைவரையும், திரு கிரிராஜ் ரத்தோடு, செயலர், வ.உ.சிதம்பரனார் துறைமுக ஆணையம் அவர்கள் வரவேற்றுப் பேசினார்கள். விழாக் குழுவினரால் பல்வேறு கலை நிகழ்ச்சிகள் நடத்தப்பட்டன. துறைமுக ஆணையத் தலைவர் அவர்கள் கட்டுரைப் போட்டி மற்றும் பேச்சு போட்டிகளில் வெற்றி பெற்ற பள்ளி மற்றும் கல்லூரி மாணவ, மாணவியர்களுக்கு பரிசுகளை வழங்கினார். இறுதியாக திரு. கே. ரவிக் குமார், தலைமை பொறியாளர், வ.உ.சிதம்பரனார் துறைமுக ஆணையம் அவர்கள் நன்றியுரை வழங்கினார்கள்.
மேற்சொன்ன தகவலை வ.உ.சிதம்பரனார் துறைமுக பொறுப்புக் கழகம் இன்று வெளியிட்டுள்ள பத்திரிக்கை செய்திக் குறிப்பில் தெரிவித்துள்ளது.
மக்கள் தொடர்பு அதிகாரி
மத்திய அமைச்சரவை
ஷாங்காய் ஒத்துழைப்பு அமைப்பின் உறுப்பு நாடுகளின் அங்கீகரிக்கப்பட்ட அமைப்புகளில் இளைஞர்கள் பணி செய்வதற்கான ஒத்துழைப்பு ஒப்பந்தத்திற்கு அமைச்சரவை ஒப்புதல் அளித்துள்ளது
ஷாங்காய் ஒத்துழைப்பு அமைப்பின் உறுப்பு நாடுகளின் அங்கீகரிக்கப்பட்ட அமைப்புகளில் இளைஞர்கள் பணி செய்வதற்கான ஒத்துழைப்பு ஒப்பந்தம் செய்து கொண்டது பற்றி பிரதமர் திரு நரேந்திர மோடி தலைமையில் இன்று நடைபெற்ற அமைச்சரவைக் கூட்டத்தில் எடுத்துரைக்கப்பட்டது.
2021 செப்டம்பர் 17அன்று ஏற்றுக்கொள்ளப்பட்ட இந்த ஒப்பந்தத்தில் மத்திய அரசின் இளைஞர் நலன் மற்றும் விளையாட்டுக்கள் துறை அமைச்சர் கையெழுத்திட்டார்.
பரஸ்பர நம்பிக்கையை வலுப்படுத்துவது ஷாங்காய் ஒத்துழைப்பு அமைப்பின் உறுப்பு நாடுகளின் இளைஞர்களிடையே நட்புறவையும், ஒத்துழைப்பையும் வலுப்படுத்துவது இந்த ஒப்பந்தத்தின் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1833816
-----
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 199.12 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,32,457.
கொவிட் சிகிச்சை பெறுபவர்கள் எண்ணிக்கை 0.30 சதவீதமாக உள்ளது.
குணமடைந்தோர் விகிதம் தற்போது 98.49 சதவீதம்
கடந்த 24 மணி நேரத்தில் 15,447 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,30,11,874 என அதிகரித்துள்ளது.
கடந்த 24 மணி நேரத்தில் 16,906 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.68 சதவீதம் ஆகும்
வாராந்திர பாதிப்பு விகிதம் 4.26 சதவீதம் ஆகும்
இதுவரை மொத்தம் 86.77 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,59,302 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1841076
அணுசக்தி அமைச்சகம்
நாட்டின் எரிசக்தி உற்பத்தியில் அணுசக்தியின் பங்கு 2020-21 நிலவரப்படி 3.1 சதவிகிதமாக உள்ளதாக மத்திய அமைச்சர் டாக்டர் ஜிந்தேந்தர் சிங் தகவல்
நாட்டின் எரிசக்தி உற்பத்தியில் அணுசக்தியின் பங்கு 2020-21 நிலவரப்படி, 3.1 சதவிகிதமாக உள்ளதாக மத்திய அறிவியல் மற்றும் தொழில்நுட்பம், மத்திய புவி அறிவியல் துறை இணையமைச்சர் , மத்திய பிரதமர் அலுவலகம், பொதுமக்கள் குறைகள், ஓய்வூதியம், அணுசக்தி மற்றும் விண்வெளித் துறை இணையமைச்சர் திரு.ஜித்தேந்தர் சிங் கூறினார். மக்களவையில் கேள்வி ஒன்றுக்கு எழுத்துப்பூர்வமாக பதிலளிக்கையில் அவர் கூறும்போது, நாட்டின் எரிசக்தி உற்பத்தியில் அணு சக்தியின் பங்கை அதிகரிக்கும் விதத்தில், பெரிய அளவில் அணுசக்தி உற்பத்தி அதிகரிப்பு திட்டங்களை அரசு தொடங்கியுள்ளது என்றார். மேலும் அவர், அடுத்து வரும் காலகட்டங்களில் கூடுதல் அணு மின் நிலையங்கள் ஏற்படுத்த திட்டமிட்டுள்ளதாகவும், இதன்மூலம், வரும் 2030-க்குள் நாட்டின் அணுசக்தி திறன் தற்போதுள்ள 6780 மெகாவாட்டிலிருந்து 22480 மெகாவாட்டாக அதிகரிக்கும் எனத் தெரிவித்தார்.
நாட்டில் 22 அணு உலைகளில் 6780 மெகா வாட் உற்பத்தி திறன் உள்ளது, இதில் 700 மெகா வாட் திறன் கொண்ட கேஏபிபி-3  அணு உலை மட்டும் ஜனவரி 10, 2021 முதல் மின்சார கிரிட்டுடன்  இணைக்கப்பட்டுள்ளது. 8000 மெகா வாட் உற்பத்தித் திறன் கொண்ட அணு உலைகளுக்கான கட்டுமானப் பணிகள் நடைபெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1742305
-----
(Visitor Counter : 120
பாதுகாப்பு அமைச்சகம்
உத்தரப் பிரதேச பாதுகாப்புத் தொழில் வழித்தடத்தில் முதல் தனியார் உற்பத்தி வசதியை பாதுகாப்பு அமைச்சர் திறந்து வைத்தார், தமிழகம் குறித்து பேச்சு
உத்தரப் பிரதேச பாதுகாப்புத் தொழில் வழித்தடத்தில் முதல் தனியார் உற்பத்தி வசதியை 2021 நவம்பர் 13 அன்று லக்னோவில் நடைபெற்ற நிகழ்ச்சியொன்றில் பாதுகாப்பு அமைச்சர் திரு ராஜ்நாத் சிங் திறந்து வைத்தார்.
பிடிசி இண்டஸ்ட்ரீஸின் துணை நிறுவனமான ஏல்ராய் டெக்னாலஜிஸின் இந்த தயாரிப்பு வசதி, விமானம் மற்றும் ஹெலிகாப்டர்களின் எஞ்சின்கள், விமானங்கள், டிரோன்கள், நீர்மூழ்கி கப்பல்கள், இலகு துப்பாக்கிகள், விண்வெளி வாகனங்கள் உள்ளிட்டவற்றின் உதிரி பாகங்கள் ஆகியவற்றை உற்பத்தி செய்யும்.
பிடிசி இண்டஸ்ட்ரீஸின் ஒருங்கிணைந்த உலோக உற்பத்தி வசதிக்கான அடிக்கல்லையும் பாதுகாப்பு அமைச்சர் நட்டு வைத்தார். டைட்டானியம் மற்றும் நிக்கெல் சூப்பர் அல்லாய் ஆகியவற்றுக்கு இறக்குமதிகளை நாடு சார்ந்திருப்பதை இது குறைக்கும்.
நிகழ்ச்சியில் பேசிய திரு ராஜ்நாத் சிங், இன்றைய போட்டித்தன்மை மிக்க சூழலில் வெற்றி பெறுவது எப்படி என்பதற்கான எடுத்துக்காட்டாக பிடிசி இண்டஸ்ட்ரீஸ் விளங்குவதாக கூறினார். உத்தரப் பிரதேச பாதுகாப்பு தொழில் வழித்தடமும் அதன் தயாரிப்பு நிலையங்களும் தற்சார்பு இந்தியாவுக்கான பிரதமர் திரு நரேந்திர மோடியின் லட்சியத்தின் விளைவு என்றார் அவர்.
உலகத்திற்காக இந்தியாவில் உற்பத்தி செய்தலுக்கான அரசின் உறுதியை வலியுறுத்திய திரு சிங், உள்நாட்டு நிறுவனங்களில் இருந்து அதிகளவில் கொள்முதல் செய்வதற்கான அரசின் முடிவு, ஏற்றுமதிகளை அதிகரிப்பதற்கான நடவடிக்கைகள், உத்தரப் பிரதேசம் மற்றும் தமிழ்நாட்டில் பாதுகாப்பு தொழில் வழித்தடங்களை அமைப்பதற்கான செயல்பாடுகள் உள்ளிட்டவற்றை குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1771478
குடியரசுத் துணைத் தலைவர் செயலகம்
புத்தக வெளியீட்டு விழாவில் முன்னாள் பிரதமர் திரு பி.வி.நரசிம்மராவுக்கு, குடியரசுத் துணைத் தலைவர் புகழாரம்
புத்தக வெளியீட்டு விழாவில், முன்னாள் பிரதமர் திரு. பி. வி. நரசிம்ம ராவுக்கு, குடியரசுத் துணைத்தலைவர் இன்று புகழாரம் சூட்டினார். அவர் எடுத்த தைரியமான பொருளாதார சீர்திருத்த நடவடிக்கைகள், நாட்டின் வளர்ச்சியைத் துரிதப்படுத்த உதவியுள்ளன என அவர் கூறினார்.
மூத்த பத்திரிக்கையாளர் ஏ. கிருஷ்ணாராவ் எழுதிய ‘‘விப்லவ தபஸ்வி: பிவி’’ என்ற தெலுங்குப் புத்தகத்தை ஐதராபாத்தில் வெளியிட்ட குடியரசுத் துணைத் தலைவர் கூறுகையில், திரு.நரசிம்மராவ், பிரதமராகப் பதவியேற்ற போது நாடு கடும் பொருளாதார நெருக்கடியையும் மற்றும் அரசியல் நிலையற்ற தன்மையும் சந்தித்திருந்தது.
ஆனால், திரு.நரசிம்மராவ், அரசியல் நிபுணர்களின் எதிர்பார்ப்புகளையும் மீறி, அவரது ஆட்சிக் காலத்தில் பல சவால்களுக்கு இடையே நாட்டைத் திறம்பட வழிநடத்தினார்.
முன்னாள் பிரதமர் திரு.நரசிம்மராவ், புத்திசாலித்தனத்தனமான நிர்வாகி என திரு.வெங்கையா நாயுடு கூறினார். அவரால் அமல்படுத்தப்பட்ட சில கொள்கைளுடன், ஒருவருக்கு உடன்பாடு இல்லாமல் இருந்திருக்கலாம். ஆனாலும், சில பரந்த நடவடிக்கைகள், நாட்டுக்கு நலனாக இருந்தன. உலக வர்த்தக அமைப்பில், இந்தியா நுழைய அவர் வழி ஏற்படுத்தினார். .
உரிமங்களின் ராஜ்ஜியம் உட்பட பலவற்றை திரு.நரசிம்மராவ் அகற்றினார், வங்கிச் சீர்த்திருத்தங்களைக் கொண்டு வந்தார், மின்சாரத்தைத் தனியார் மயமாக்கினார், தொலைத் தொடர்புத்துறையை நவீனமாக்கினார் , ஏற்றுமதியை அதிகரிக்கும் நடவடிக்கைகளை எடுத்தார், அந்நிய முதலீடுகளை ஈர்த்தார் என குடியரசுத் துணைத் தலைவர் கூறினார். மேலும் அவர், வேளாண் துறையில் சீர்திருத்தங்களைத் தொடங்கினார். உணவு தானியப் போக்குவரத்தில் இருந்த கட்டுபாடுகளை அகற்றினார் என குடியரசுத் துணைத் தலைவர் கூறினார்.
அரசியலமைப்பில் செய்யப்பட்ட 73 மற்றும் 74வது சீர்திருத்தங்கள் மூலம், உள்ளாட்சி அமைப்புகளுக்கு முன்னாள் பிரதமர் அதிகாரம் அளித்தார் என திரு.வெங்கையா நாயுடு நினைவு கூர்ந்தார். முன்னாள் பிரதமர் திரு.நரசிம்மராவ் பன்முக ஆளுமை கொண்டவர், சிறந்த அறிஞர், இலக்கியவாதி, பன்மொழி அறிஞர் என அவர் கூறினார். ஆனாலும், அவருக்குரிய அங்கீகாரம் கிடைக்கவில்லை என திரு வெங்கையா நாயுடு தெரிவித்தார்.
திரு. நரசிம்மராவ் பற்றி புத்தகம் எழுதியதற்காக திரு கிருஷ்ண ராவைப் பாராட்டிய திரு.வெங்கையா நாயுடு, இது போன்ற புத்தகங்களை இளைஞர்கள் படிக்க வேண்டும் என வலியுறுத்தினார். தலைசிறந்த ஆண்கள் மற்றும் பெண்கள் பற்றிய புத்தகங்கள், நினைவுச் சொற்பொழிவுகள் ஆகியவை மற்றவர்களை ஊக்குவிக்கும் என அவர் கூறினார்.
மாநிலங்களவை எம்.பி கே. கேசவ் ராவ், திரு. கிருஷ்ணா ராவ் மற்றும் வெளியீட்டாளர் திரு. ராகவேந்திர ராவ் ஆகியோர் உடன் இருந்தனர்.
தொழிலாளர் மற்றும் வேலைவாய்ப்பு அமைச்சகம்
பிரதமர் ஏழைகள் மேம்பாட்டுத் திட்டத்தின்கீழ் விதிவிலக்கு அளிக்கப்பட்ட வைப்புநிதி அறக்கட்டளைகள் 40,826 உறுப்பினர்களுக்கு ரூ. 481.63 கோடி வழங்கியுள்ளன
கொரோனா வைரஸ் தாக்குதலை சமாளிக்க உதவும் வகையில் ஊழியர் வைப்புநிதியில் இருந்து வைப்புத் தொகையைப் பெறுவதற்கான சிறப்பு திட்டம் ஒன்றை அரசு அறிவித்திருந்தது. இது பிரதமர் ஏழைகள் மேம்பாட்டுத் திட்டத்தின் ஒரு பகுதியாக கருதப்பட்டு, ஊழியர் வைப்பு நிதித் திட்டத்தில் இதற்கென 68 எல்  என்ற புதிய பத்தி ஒன்றை அறிமுகப்படுத்தி 2020 மார்ச் 28 அன்று அவசர அறிவிக்கையையும் அரசு வெளியிட்டது. இந்த ஏற்பாட்டின் கீழ் திருப்பிச் செலுத்த தேவையில்லாத வகையில் மூன்று மாதங்களுக்கான அடிப்படை ஊதியம் மற்றும் அகவிலைப்படி அளவுக்கு அல்லது உறுப்பினரின் கணக்கில் உள்ள தொகையில் 75% வரை, இதில் எது குறைவானதோ அதை பெற்றுக் கொள்ள அனுமதிக்கப்பட்டது. இதற்கும் குறைவான தொகையையும் உறுப்பினர் எடுத்துக் கொள்ளலாம்.
கொரோனா வைரஸ் தாக்குதலுக்கு மத்தியிலும் விதிவிலக்கு அளிக்கப்பட்ட வைப்புத்தொகை அறக்கட்டளைகள் இதற்கு உரிய வகையில் செயலாற்றியுள்ளன என்பது பெருமைப்படத் தக்கதாகும். ஏப்ரல் 17ஆம் தேதி காலை நிலவரப்படி கொரோனா வைரஸ் தாக்குதலை சமாளிக்க உதவும் வகையில் விதிவிலக்கு அளிக்கப்பட்ட வைப்புநிதி அறக்கட்டளைகளால் பத்தி 68 எல்-இன் கீழ் ரூ. 481.63 கோடி  இதுவரை 40,826 உறுப்பினர்களுக்கு வழங்கப்பட்டுள்ளது.
(